open-index/open-wikipedia-markdown huggingface dataset:
இராய்ப்பூர் மத்திய சிறை

**இராய்ப்பூர் மத்திய சிறை**  (*Raipur Central Jail*) இந்தியாவின் சத்தீசுகர் மாநிலத்தில் அமைந்துள்ள 5 மத்திய சிறைகளில்  இதுவும் ஒன்றாகும்.   இந்த சிறையின் மொத்த கொள்ளளவு 1100 பேர். ஆனால் எந்த நேரத்திலும், சிறைச்சாலையின் கொள்ளளவை விட இரண்டு மடங்குக்கும் அதிகமான கைதிகள் இங்கு இருப்பதாகத் தெரிவிக்கப்படுகிறது. கொரோனா வைரசு தொற்றுநோய் தாக்கியபோது இந்த சிறையில் பல கைதிகள் சாமீன் பெற்றனர்.  இராய்ப்பூர் மத்திய சிறையானது ஆங்கிலேயர் ஆட்சியின் போது கட்டப்பட்டது. பல சுதந்திர போராட்ட வீரர்கள் இங்கு கைதிகளாக இருந்துள்ளனர்.  2016 ஆம் ஆண்டு, காந்தி செயந்தி அன்று (02-அக்டோபர்), குறைந்தபட்ச ஊதியம், வங்கிக் கணக்குகள் மற்றும் மேம்பட்ட வாழ்க்கை வசதிகள் ஆகியவற்றைக் கோரி, கைதிகள் சத்தியாகிரகம் எனற உண்ணாவிரதப் போராட்டத்தைத் தொடங்கினர்.  2019 ஆம் ஆண்டில், இராய்ப்பூர் மத்திய சிறையின் மருத்துவ அதிகாரிகளில் ஒருவர் பணக்கார கைதிகளுக்கு முன்னுரிமை அளித்து ஏழைகளை புறக்கணித்ததாக குற்றம் சாட்டப்பட்டார். 

## குறிப்பிடத்தக்க கைதிகள்
* பினாயக் சென் 
* சோனி சோரி

## மேற்கோள்கள்

பகுப்பு:இந்தியாவில் உள்ள சிறைச்சாலைகள்
சக்தி மாதா நினைவு சத்ரியா

**சக்தி மாதா நினைவு சத்ரியா** (*Shakti Mata Memorial Chatriya*) என்பது இந்தியாவின் இராசத்தான் மாநிலத்தில் உள்ள பொக்ரான் நகரில் அமைந்திருக்கும் ஒரு கல்லறையாகும். சிவப்பு மணற்கற்களால் கட்டப்பட்ட இக்கல்லறை உள்ளூர் அரச குடும்பத்தில் இறந்த மகாராசாக்களின் நினைவாக அமைக்கப்பட்டது. இந்த தளத்தில் பல சத்ரிகள் எனப்படும் பாதி-திறந்த, உயரமான, குவிமாடம் வடிவ மண்டபங்கள் உள்ளன.  இந்தி மொழியில் சத்ரிகள் என்ற சொல்லின் பொருள் குடை என்பதாகும். இது கட்டமைப்பின் குவிமாடங்களின் வடிவத்தைக் குறிக்கிறது.  சக்தி மாதா நினைவு சத்ரியா நகரத்திற்கு வெளியே அமைந்துள்ளது.
File:Shakti Mata Memorial Chatriya, Pokhra, Rajasthan, India - surroundings.jpg|சுற்றுப்புரம்
File:Shakti Mata Memorial Chatriya, Pokhra, Rajasthan, India - side view.jpg|பக்கவாட்டில்
File:Shakti Mata Memorial Chatriya, Pokhra, Rajasthan, India - inside view.jpg|உட்புறம்
File:Shakti Mata Memorial Chatriya, Pokhra, Rajasthan, India - side view 2.jpg|பக்கவாட்டில்
File:Shakti Mata Memorial Chatriya, Pokhra, Rajasthan, India - view from downhill.jpg|கீழிருந்து தோற்றம்


## இதையும் காண்க
* இராஜஸ்தானின் மலைக் கோட்டைகள்

## மேற்கோள்கள்


பகுப்பு:இராஜஸ்தான்
பகுப்பு:இராஜஸ்தான் பண்பாடு
பல்லாரி சட்டமன்றத் தொகுதி

**பல்லாரி சட்டமன்றத் தொகுதி** (*Bellary Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது பல்லாரி மாவட்டத்தில் உள்ளது. இத்தொகுதியானது, பழங்குடியினருக்காக ஒதுக்கப்பட்ட ஒரு தனித்தொகுதி ஆகும். பல்லாரி மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 93 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:பள்ளாரி மாவட்டம்
பொட்டாசியம் லாரேட்டு

**பொட்டாசியம் லாரேட்டு** (*Potassium laurate*) C12H23KO2 என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என பொட்டாசியம் லாரேட்டு வகைப்படுத்தப்படுகிறது.

## தயாரிப்பு
பொட்டாசியம் ஐதராக்சைடுடன் லாரிக் அமிலத்தைச் சேர்த்து வினைபுரியச் செய்தால் பொட்டாசியம் லாரேட்டு உருவாகிறது.

## இயற்பியல் பண்புகள்
நீரிலும் எத்தில் பென்சீனிலும் கரையும்.

தூள் அல்லது மஞ்சள் கலந்த பழுப்பு நிற பசையாக உருவாகிறது.

## பயன்கள்
பொட்டாசியம் லாரேட்டு அழகுசாதனத் துறையில் ஒரு குழம்பாக்கியாகவும் மேற்பரப்பு ஊக்கியாகவும் பயன்படுத்தப்படுகிறது.

பூச்சிக் கொல்லியாகவும் இது பயன்படுத்தப்படுகிறது.
## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:லாரேட்டுகள்
மலேசிய மக்கள் சக்தி கட்சி

**மலேசிய மக்கள் சக்தி கட்சி** (**மக்கள் சக்தி**) (ஆங்கிலம்: *Malaysia Makkal Sakti Party* (**MMSP**); மலாய்: *Parti Makkal Sakti Malaysia* (**PMSM**); சீனம்: 馬來西亞人民力量黨; சாவி: ڤرتي مقكل سقتي مليسيا) என்பது மலேசியாவில் மலேசிய இந்தியர்களின் இனப் பிரச்சினைகளைத் தீர்ப்பதற்கு 2009 மே 11-ஆம் தேதி உருவாக்கப்பட்ட ஓர் அரசியல் கட்சியாகும்.

மலேசிய இந்து உரிமைகள் போராட்டக் குழுவின் (**HINDRAF**) ஒரு பகுதி என அறிவித்து இருக்கும் மலேசிய மக்கள் சக்தி கட்சி; இண்ட்ராப் அமைப்பின் முன்னாள் ஒருங்கிணைப்பாளர்களில் ஒருவரான ஆர். எஸ். தனேந்திரன் (*R.S. Thanenthiran*) என்பவரால் தோற்றுவிக்கப்பட்டது.

இண்ட்ராப் அமைப்பின் சுலோகமான **மக்கள் சக்தி** (*Makkal Sakti*); (*People's Power*) எனும் சொற்களை இந்தக் கட்சி தன் சுலோகச் சொற்களாகப் பயன்படுத்தி வருகிறது.

## பொது

2010-ஆம் ஆண்டுகளில் மலேசியாவில் ஆளும் கூட்டணியாக இருந்த பாரிசான் நேசனல் (**BN**) தேசிய முன்னணி கூட்டணியுடன் (*Barisan Nasional*); மலேசிய மக்கள் சக்தி கட்சி ஒரு தோழமைக் கட்சியாக இணைந்து செயல்படத் தொடங்கியது. 

மலேசிய மக்கள் சக்தி கட்சி தொடங்கப்பட்டு பல்லாண்டுகள் நிறைவு அடைந்த நிலையில்; பாரிசான் நேசனல் (*Barisan Nasional*) (**BN**) தேசிய முன்னணியின் மூலமாக 2202-ஆம் ஆண்டு பொதுத் தேர்தல் வரையில் அந்தக் கட்சிக்கு தொகுதிகள் எதுவும் வழங்கப்படவில்லை. 

### பாரிசான் நேசனல் கூட்டணி நட்புறவு

இருப்பினும் அந்தக் கட்சி அதன் விசுவாசத்தைத் தொடர்ந்து பாரிசான் நேசனல் தேசிய முன்னணிக்கே வழங்கி வந்தது. இதன் காரணமாக 2202-ஆம் ஆண்டு பொதுத் தேர்தலில் அந்தக் கட்சிக்கு நிபோங் திபால் மக்களவை தொகுதி வழங்கப்பட்டது. 

2009 அக்டோபர் 10-ஆம் தேதி அப்போதைய பிரதமர் நஜீப் ரசாக் (*Najib Abdul Razak*) அவர்களால் மலேசிய மக்கள் சக்தி கட்சி அதிகாரப்பூர்வமாகத் தொடங்கப்பட்டது. மலேசிய மக்கள் சக்தி கட்சி, பாரிசான் நேசனல் (**BN**) தேசிய முன்னணியின் அதிகாரப்பூர்வ கட்சி உறுப்பினராக இல்லாவிட்டாலும் அந்தக் கூட்டணியுடன் நட்புறவைப் பேணி வருகிறது. 

### 2020-ஆம் ஆண்டு கட்சி கோரிக்கை

அத்துடன் மலேசிய மக்கள் சக்தி கட்சி, 2018 மலேசியப் பொதுத் தேர்தலில் (*Malaysia's 14th General Election 2018*) பாரிசான் நேசனல் கூட்டணியை வெளிப்படையாக ஆதரித்தது. 

[2022-ஆம் ஆண்டு மலேசியப் பொதுத் தேர்தலில்) மூன்று நாடாளுமன்ற மற்றும் ஏழு மாநிலத் தொகுதிகளில் [பாரிசான் நேசனல் கூட்டணியின் கீழ் போட்டியிட கட்சி முடிவு செய்து 2020-ஆம் ஆண்டில் தன் கோரிக்கையை முன்வைத்தது.

### அகமத் சாகித் அமிடி

2022-ஆம் ஆண்டு மலேசியப் பொதுத் தேர்தலில்) பாரிசான் நேசனல் கூட்டணியின் சார்பாக போட்டியிட மலேசிய மக்கள் சக்தி கட்சிக்கு இடங்கள் வழங்கப்படும் என்று செப்டம்பர் 2021-இல், பாரிசான் நேசனல் கூட்டணியின் தலைவர் அகமத் சாகித் அமிடி (*Ahmad Zahid Hamidi*) அறிவித்தார்.

## மலேசியப் பொதுத் தேர்தல், 2022

## மேற்கோள்கள்

## மேலும் காண்க
* மலேசிய அரசியல் கட்சிகள்
* இண்ட்ராப்
* தேசிய முன்னணி (மலேசியா)
* பாரிசான் நேசனல்
* அம்னோ

பகுப்பு:மலேசியாவில் அரசியல்
பகுப்பு:மலேசிய அரசியல் கட்சிகள்‎
பகுப்பு:திராவிட இயக்கம்
ஆர். எஸ். தனேந்திரன்

டத்தோ ஸ்ரீ **ஆர்.எஸ். தனேந்திரன்** (ஆங்கிலம்; *R.S. Thanenthiran*; மலாய்: *R.S. Thanenthiran*; சீனம்: R.S. 他恩提兰; (பிறப்பு: 4 சூலை 1963) என்பவர் ஒரு மலேசிய இந்திய அரசியல்வாதி மற்றும் ஒரு தொழிலதிபர் ஆகும்.

இவர் மலேசிய மக்கள் சக்தி கட்சியின் (*Malaysia Makkal Sakti Party*) நிறுவனர் மற்றும் தற்போதைய தலைவரும் ஆவார்.

## பொது

தனேந்திரன் 1963-ஆம் ஆண்டு சூலை 4-ஆம் தேதி கெடாவில் உள்ள சுங்கை பட்டாணியில் (*Sungai Petani*) பிறந்தார். 1990-ஆம் ஆண்டு, அவர் வாணி மணியம் (*Vaney Maniam*) என்பவரை மணந்தார். இவர்களுக்கு மூன்று பிள்ளைகள் உள்ளனர்.

கெடா பத்து பெக்காக்கா தேசியப் பள்ளியில் (*SK Batu Pekaka*) தன் தொடக்கக் கல்வியைப் பெற்ற இவர், பின்னர் தன் உயர்நிலைக் கல்வியை பத்து பெக்காக்கா உயர்நிலைப் பள்ளியில் (*SMK Kuala Ketil*) மெற்கொண்டார். பின்னர் ஈப்போ உலுகிந்தா ஆசிரியர்ப் பயிற்சிக் கல்லூரியில் (*Maktab Perguruan, Ulu Kinta, Ipoh*) தம் ஆசிரியர்ப் பயிற்சியைப் பெற்றார்.

அரசியலுக்கு வருவதற்கு முன்பு தனேந்திரன், சில ஆண்டுகள் ஓர் ஆசிரியராகப் பணியாற்றினார்.

### தனேந்திரன் கோரிக்கை

தனேந்திரன் அவர்களின் கொள்கைப்பாடும்; மற்றும் மலேசிய மக்கள் சக்தி கட்சியின் முக்கிய சித்தாந்தமும்; மலேசிய இந்தியர்களின் கல்வி நிலையை மேம்படுத்துவதாகும்.

மலேசியாவில் உள்ள இந்திய அரசியல் தலைவர்கள் குறைந்தபட்சம் ஒரு தமிழ்ப்பள்ளியைத் தத்தெடுக்க வேண்டும் என்று தனேந்திரன் ஒரு கோரிக்கையை முன்வைத்துள்ளார்.

## தேர்தல் முடிவுகள்
2022-ஆம் ஆண்டு மலேசியப் பொதுத் தேர்தலில் நிபோங் திபால் மக்களவை தொகுதியில் ஆர்.எஸ். தனேந்திரன் போட்டியிட்டு தோல்வி அடைந்தார்.

தனேந்திரனுக்கு **10,660** வாக்குகள் கிடைத்தன. பாக்காத்தான் கூட்டணியின் மக்கள் நீதிக் கட்சி வேட்பாளர் பாட்லினா சீடேக் (*Fadhlina Sidek*) என்பவருக்கு **42,188** வாக்குகள் கிடைத்தன.

## மேற்கோள்கள்

## மேலும் காண்க
* மலேசிய மக்கள் சக்தி கட்சி
* இண்ட்ராப்
* பாரிசான் நேசனல்
* சுங்கை பட்டாணி
* மலேசிய இந்தியர்

## வெளி இணைப்புகள்
* 

பகுப்பு:1963 பிறப்புகள்
பகுப்பு:வாழும் மக்கள்
பகுப்பு:கெடா மக்கள்
பகுப்பு:மலேசியத் தொழிலதிபர்கள்
பகுப்பு:மலேசிய அரசியல்வாதிகள்
பகுப்பு:மலேசிய இந்தியர்கள்
பகுப்பு:மலேசியத் தமிழ் அரசியல்வாதிகள்
பகுப்பு:மலேசியத் தமிழர்‎
நாராயண் பிரசாத்

**நாராயண் பிரசாத்** (*Narayan Prasad*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். பீகாரைச் சேர்ந்த இவர், பாரதிய ஜனதா கட்சியின் உறுப்பினர் ஆவார். பீகாரின் சுற்றுலாத்துறை அமைச்சராகப் பபதவியிலிருந்துள்ளார். இவர் 2015 மற்றும் 2020ஆம் ஆண்டுகளில் நடைபெற்ற பீகார் சட்டமன்றத் தேர்தல்களில் பாஜக சார்பில் நவுதன் சட்டமன்றத் தொகுதியில் போட்டியிட்டு வெற்றி பெற்றார்.

## மேற்கோள்கள்

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:பீகார் சட்டமன்ற உறுப்பினர்கள்
அடர் சுருட்டை வால் குரங்கு

**அடர் சுருட்டை வால் குரங்கு, பழுப்பு சுருட்டைவால் குரங்கு, கருந்தலை சுருட்டைவால் குரங்கு** (*ufted capuchin* also known as *brown capuchin, black-capped capuchin,* or *pin monkey*)  என்பது தென் அமெரிக்கா மற்றும் கரிபியன் தீவுகளான டிரினிடாட் மற்றும் மார்கரிட்டாவரை காணப்புடும் ஒரு புதிய உலக முதனி ஆகும். பாரம்பரிய வரையறைகளின்படி, இது தென் நடு அமெரிக்காவின் மிகவும் பரவலான விலங்கினங்களில் ஒன்றாகும். கருப்பு-கோடுள்ள கபுச்சின், கருப்பு கபுச்சின், பொன் நிற-வயிறு கபுச்சின் ஆகியவற்றை ஒரு புதிய பேரினத்தில் தனித்தனி இனங்களாகக் கருத அண்மையில் பரிந்துரைக்கப்பட்டது. இதன் மூலம் அமேசான் படுகை மற்றும் அருகிலுள்ள பகுதிகளில் வாழும் அடர் சுருட்டை வால் குரங்குகளை திறம்பட வகைபடுத்தபட்டுள்ளது. இருப்பினும், பெரிய தலையுடைய கபுச்சின் ( *S. a. macrocephalus* ), முன்னர் ஒரு தனித்துவமான இனமாக வரையறுக்கப்பட்டது. இது அடர் சுருட்டை வால் குரங்கின் கிளையினமாக மறுவகைப்படுத்தப்பட்டது. இதனால் அடர் சுருட்டை வால் குரங்கின் வரம்பானது கிழக்கே பெரு மற்றும் எக்குவடோர் வரையும், தெற்கே பொலிவியா வரையும் விரிவுபடுத்துகிறது.

அடர் சுருட்டை வால் குரங்கு ஒரு அனைத்துண்ணி விலங்காகும். இது பெரும்பாலும் பழங்கள், முதுகெலும்பில்லாத விலங்குகள் போன்றவற்றை உண்கிறது. இருப்பினும் இது சில நேரங்களில் சிறிய முதுகெலும்பிகளை (எ.கா. பல்லிகள், பறவை குஞ்சுகள்) மற்றும் பிற தாவர பாகங்களை உண்ணும். இவை, வெப்பமண்டல மற்றும் மித வெப்பமண்டல காடுகள், வறண்ட காடுகள், இரண்டாம் நிலை மழைக்காடுகள் உட்பட பல்வேறு வகையான பகுதிகளில் காணப்படுகின்றன.

மற்ற சுருட்டைவால் குரங்குகளைப்  போலவே, இது ஒரு சமூக விலங்கு ஆகும். இதன் சமூகமானது ஆதிக்கம் செலுத்தும் ஆணால் வழிநடத்தப்படுகிறது. இதில் ஒரு குழுவானது 8 முதல் 15 நபர்களைக் கொண்டதாக இருக்கும். இவை 45 ஆண்டுகள் வரை உயிர் வாழக்கூடியன.

## கருவிகள் பயன்படுத்துதல்
இவை அறிவாற்றல் மிக்க குரங்குகளாக கருதப்படுகின்றன. அடர் சுருட்டை வால் குரங்குகள் கருவிகளைப் பயன்படுத்துவது கண்டறியப்பட்டுள்ளது. இவை தண்ணீரைப் பிடிக்க கொள்கலன்களைப் பயன்படுத்துவதையும், குச்சிகளை கருவிகளாக பயன்படுத்துவதையும் (கொட்டைகளைத் தோண்டுவதற்கு, பாகில் முக்குவதற்கு, எறும்புகளைப் பிடிப்பதற்கு, உணவை பெறுவதற்கு), சாறு உறிஞ்சுவதற்கு கடற்பாசிகளைப் பயன்படுத்துவதையும்,  கொட்டைகளை உடைக்க கற்களை சுத்தியலாக பயன்படுத்துவதையும் அவதானிக்க முடிந்தது.

## மேற்கோள்கள்

பகுப்பு:தென்னமெரிக்க முதனிகள்
பகுப்பு:கொலம்பியாவின் பாலூட்டிகள்
பகுப்பு:குரங்குகள்
பாரத் கூட்டுறவு வங்கி

**பாரத் கூட்டுறவு வங்கி லிமிடெட்**, மும்பை நகரத்தை தலைமையிடமாகக் கொண்டு 21 ஆகஸ்டு 1978 முதல் செயல்படும் ஒரு கூட்டுறவு வங்கி ஆகும். உறுப்பினர்களிலிருந்து தேர்ந்தெடுக்கப்பட்ட 17 நிர்வாகக் குழுவினரும், ஒரு மேலாண்மை இயக்குநர் & தலைமைச் செயல் அலுவலரும் வங்கியை நிர்வகிக்கின்றனர். இது மகாராட்டிரம், குஜராத் மற்றும் கர்நாடகம் மாநிலங்களில் பெங்களூரு, மங்களூரு, அகமதாபாத் போன்ற பிற இந்திய நகரங்களிலும் கிளைகள் கொண்டுள்ளது. 31 மார்ச்சு 2022 முடிய இவ்வங்கி 103 கிளைகளும்; 1394 ஊழியர்களும் கொண்டுள்ளது. நவி மும்பை பகுதியின் ஐரோலியில் இவ்வங்கி செப்டம்பர் 2015இல் தனது 75வது கிளையை துவக்கியது.

இவ்வங்கி தனது உறுப்பினர்களிடமிருந்து சேமிப்பு கணக்கு, நடப்பு கணக்கு, தொடர் வைப்பு கணக்கு, நிரந்தர வைப்பு போன்ற சேமிப்புத் திட்டங்களையும், சிறு, குறி, நடுத்தர கடன்களையும் வழங்கி வருகிறது. இவ்வங்கியின் தலைமையகம் மற்றும் கிளைகளில் பாதுகாப்புப் பெட்டகம் கொண்டுள்ளது. 2012 முதல் இவ்வங்கி பற்று அட்டை வழங்கி வருகிறது. மேலும் இவ்வங்கி இணைய வங்கி மற்றும் நகர்பேசி இயங்குதளம் மூலம் வங்கிப் பரிவர்த்தனைகளை மேற்கொள்ளும் வசதிகளை வழங்கியுள்ளது. மேலும் வெளிநாடுகளில் வாழும் தங்கள் உறவினர்களுக்கு கல்வி, மருத்துவம், பரிசு வழங்குதல் போன்ற காரணங்களுக்காக வெளிநாட்டுக்கு இவ்வங்கி மூலம் பணம் அனுப்பும் வசதியுள்ளது.

## வழங்கும் கடன்கள்
* வீட்டுவசதி கடன் 
** வீட்டுமனை கடன், புதிய வீடு கட்டும் கடன் (அதிக பட்சம் 70 இலட்சம்)
* அடமானக் கடன் 
* உயர் கல்விக் கடன் 
* தங்க நகைக் கடன் 
* அரசு பத்திரங்கள் மீதான கடன்
* நுகர்வோர் கடன்
* தனிநபர் கடன் 
* வாகனக் கடன்

## மேற்கோள்கள்

பகுப்பு:மும்பை
பகுப்பு:கூட்டுறவு வங்கி
பகுப்பு:இந்தியக் கூட்டுறவு வங்கிகள்
பகுப்பு:இந்திய வங்கிகள்
வெள்ளி லாரேட்டு

**வெள்ளி லாரேட்டு** (*Silver laurate*) AgC11H23COO, என்ற மூலக்கூற்று வாய்ப்பாட்டால் விவரிக்கப்படும் கனிமச் சேர்மமாகும். நிறமற்றது முதல் வெண்மை நிறம் வரையிலான நிறங்களில் இது படிகமாகத் தோன்றுகிறது.

## இயற்பியல் பண்புகள்
a = 0.5517 nm, b = 3.435 nm, c = 0.4097 nm, α = 91.18°, β = 124.45°, γ = 124.45°, 2.2.45°, γ. என்ற அணிக்கோவை அளபுருக்களுடன் முச்சாய்வுப் படிகத் திட்டத்தில் வெள்ளி லாரேட்டு படிகமாகிறது. 
எத்தனால், டை எத்தில் ஈதர் ஆகிய கரைப்பான்களில் வெள்ளி லாரேட்டு கரையாது.

## மேற்கோள்கள்

பகுப்பு:வெள்ளி சேர்மங்கள்
பகுப்பு:லாரேட்டுகள்
முழு விடுதலை

**முழு விடுதலை** (**Total liberation**) என்பது அரசின்மைவாதத்தை விலங்கின மற்றும் புவி விடுதலைக்கான அர்ப்பணிப்புடன் இணைக்கும் ஒரு அரசியல் தத்துவமும் இயக்கமும் ஆகும். இது **முழு விடுதலைச் சூழலியல்** (**total liberation ecology**) என்றும் **நனிசைவரசின்மைவாதம்** (**veganarchism**) என்றும் குறிப்பிடப்படுகிறது. அரசின்மைவாதத்திற்கான பாரம்பரிய அணுகுமுறைகள் பெரும்பாலும் அரசு மற்றும் முதலாளித்துவத்தை எதிர்ப்பதில் கவனம் செலுத்துகையில் முழு விடுதலையானது இவற்றோடு கூடுதலாக மனித ஒடுக்குமுறையின் அனைத்து கூடுதல் வடிவங்களையும் மேலும் மற்ற விலங்குகள், சுற்றுச்சூழல் அமைப்புகள் ஆகியவற்றின் மீதான மனித ஒடுக்குமுறையையும் எதிர்ப்பதில் கவனம் செலுத்துகிறது. முழு விடுதலையின் ஆதரவாளர்கள் பொதுவாக அனைத்து வகையான ஆதிக்கங்களையும் படிநிலைகளையும் அகற்றும் நோக்கில் நேரடி நடவடிக்கையைப் பயன்படுத்தும் ஒரு முழுமையான பல்துறை அணுகுமுறையை மேற்கொள்கின்றனர். அரசு, முதலாளித்துவம், ஆணாதிக்கம், நிறவாதம், பொதுப்பாலினவாதம் (heterosexism), பிறப்புப் பாலினவாதம் (cissexism), இயலாமைவாதம் (disablism), வயோதிகவாதம் (ageism), விலங்கினவாதம், சூழலியல் ஆதிக்கம் உள்ளிட்டவை இதன் பொதுவான எடுத்துக்காட்டுகள் ஆகும்.

## இவற்றையும் காண்க
* அரசின்மைவாதமும் விலங்குரிமையும்
* பசுமை அரசின்மைவாதம்

## மேற்கோள் தரவுகள்

## மேலும் படிக்க
*

பகுப்பு:அரசின்மை
பகுப்பு:முதலாளித்துவ எதிர்ப்பு
பகுப்பு:பசுமை அரசி்னமை
பகுப்பு:நேரடி நடவடிக்கை
பகுப்பு:அரசியல் இயக்கங்கள்
பகுப்பு:விலங்குரிமை
மக்னீசியம் லாரேட்டு

**மக்னீசியம் லாரேட்டு** (*Magnesium laurate*) C24H46MgO4 என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என மக்னீசியம் லாரேட்டு வகைப்படுத்தப்படுகிறது.

## இயற்பியல் பண்புகள்
மக்னீசியம் லாரேட்டு தண்ணீரில் கரையும்.

## பயன்கள்
மெக்னீசியம் லாரேட்டு உணவுத் தொழிலில் ஒரு குழம்பாக்கியாகப் பயன்படுத்தப்படுகிறது. நீரற்ற சேர்மமாக துகள்கள் ஒன்றாக உறைவதைத் தடுக்கவும், தயாரிப்புப் பொருளில் உள்ள அதிகப்படியான ஈரப்பதத்தை உறிஞ்சி  உலர்ந்ததாகவும், தனியாகவும் இருப்பதை உறுதி செய்வதற்காக உலர்ந்த உணவுகளில் சிறிய அளவில் இது சேர்க்கப்படுகிறது. 

## மேற்கோள்கள்

பகுப்பு:மக்னீசியம் சேர்மங்கள்
பகுப்பு:லாரேட்டுகள்
மாங்கனீசு லாரேட்டு

**மாங்கனீசு லாரேட்டு** (*Manganese laurate*) C24H48MnO4 என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என மாங்கனீசு லாரேட்டு வகைப்படுத்தப்படுகிறது.

## இயற்பியல் பண்புகள்
வெளிர் இளஞ்சிவப்பு படிகத் தூளாக மாங்கனீசு லாரேட்டு உருவாகிறது.

தண்ணீரில் இது கரையாது. ஆனால் ஆல்ககாலில் கரையும். டெக்கேனில் சிறிதளவு கரையும்.
## மேற்கோள்கள்

பகுப்பு:மாங்கனீசு சேர்மங்கள்
பகுப்பு:லாரேட்டுகள்
லூதியானா நகராட்சி ஆணையம்

**லூதியானா நகராட்சி ஆணையம்** (*Ludhiana Municipal Corporation*)  இந்தியாவின்  பஞ்சாப் மாநிலம் லூதியானாவின் முக்கியமாக நகர்ப்புறத்தை ஆளும் ஒரு உள்ளூர் அமைப்பாகும்.   லூதியானா மாநகராட்சி என்றும் இதை அழைக்கலாம்.  இந்தியாவில் மாநகராட்சி பொறிமுறையானது பிரித்தானிய ஆட்சியின் போது 1688 ஆம் ஆண்டு மெட்ராசு ( சென்னை )  நகராட்சி ஆணையம் உருவாக்கப்பட்டது, பின்னர் 1762  ஆம் ஆண்டில்  பம்பாய் ( மும்பை ) மற்றும் கல்கத்தா ( கொல்கத்தா ) நகரங்களில் நகராட்சி ஆணையங்கள் அறிமுகப்படுத்தப்பட்டன.  லூதியானா நகராட்சி ஆணையம் நகரத் தந்தை  தலைமையில் செயல்படுகிறது. ஆணையரால் நிர்வகிக்கப்படுகிறது. லூதியானா நகராட்சி ஆணையம்  நகரின் உள்கட்டமைப்பை மேம்படுத்தும் செயல்பாடுகளுடன் உருவாக்கப்பட்டது.

## சிக்கல்கள்
லூதியானா உள்ளிட்ட இந்திய நகரங்களில் சுற்றும் தெரு மாடுகள் அச்சுறுத்தலாக உள்ளன.   பாதசாரிகள் மற்றும் வாகனங்கள் மீது பசு தாக்குதல்கள் அடிக்கடி உயிரிழப்புகள் ஏற்படுகின்றன. சாலையில் நிற்கும் மாடுகள் மீது வாகனங்கள் மோதுவது, இந்தியாவில் அடிக்கடி ஏற்படும் சாலை விபத்துகளுக்கு காரணமாகும்.  2021 ஆம் ஆண்டில், லூதியானா மாநகராட்சியில்  தெரு பசுக்கள் பராமரிப்பு நிதி ₹3.5 கோடியை வசூலித்துள்ளது.. இந்நகரத்தில் நூற்றுக்கணக்கான மாடுகள் பொது இடங்களில் தெருக்களில் சுற்றித் திரிகின்றன. 

## வருவாய் ஆதாரங்கள்
மாநகராட்சிக்கான மத்திய மற்றும் மாநில அரசுகளின் வருமான ஆதாரங்கள் பின்வருமாறு.   

### வரி மூலம் வருவாய்
மாநகராட்சிக்கான வரி தொடர்பான வருவாய் பின்வருமாறு.

* சொத்து வரி.
* தொழில் வரி.
* கேளிக்கை வரி.
* சரக்கு மற்றும் சேவை வரி போன்ற மத்திய மற்றும் மாநில அரசின் மானியங்கள்.
* விளம்பர வரி.

### வரி அல்லாத மூலங்களிலிருந்து வருவாய்
மாநகராட்சிக்கான வரி அல்லாத வருவாய் பின்வருமாறு.

* நீர் பயன்பாட்டு கட்டணம்.
* ஆவணப்படுத்தல் சேவைகளின் கட்டணம்.
* மாநகராட்சி  சொத்திலிருந்து பெறப்பட்ட வாடகை.
* நகராட்சி பத்திரங்களிலிருந்து நிதி.

## மேற்கோள்கள்

## புற இணைப்புகள்
* 

பகுப்பு:பஞ்சாப் (இந்தியா)
பகுப்பு:லூதியானா மாவட்டம்
பாகீரதி மாலி

**பாகீரதி மாலி**  (Bhagirathi Mali)  என்பது வட இந்தியாவில், குறிப்பாக மேற்கு உத்தரப் பிரதேசம், அரியானா, உத்தரகண்ட் ஆகிய இடங்களில் உள்ள ஒரு சாதி அமைப்பாகும் . அவர்கள் இக்சுவாகு வம்சத்தின் மன்னர் சாகர மற்றும் சூரியவம்ச அரசர் பாகீரதன் ஆகியோரின் வழித்தோன்றல்கள் என்று கூறுகின்றனர், இந்த சமூகம் அரிச்சந்திர மன்னரின் பெயரால் அழைக்கப்படுகிறது, மேலும் இந்த வம்சத்தில் ராமர் பிறந்தார். காலப்போக்கில், மாலி சமூகத்தில் பல மாற்றங்கள் ஏற்பட்டன. இவர்கள் காலப்போக்கில் விவசாயத்தையே தங்கள் வாழ்வாதாரமாக மாற்றிக்கொண்டனர். இப்போது அவர்கள் முக்கியமாக  வணிகம் மற்றும் விவசாயத்தில் ஈடுபடுகிறார்கள்,  தங்கள் வயல்களில் காய்கறிகளை வளர்க்கிறார்கள். வயல்களில் காய்கறிகளை வளர்ப்பதால், அவற்றில் சில மாலி என்றும் அழைக்கப்படுகின்றன, ஆனால் இது உண்மையில் நடைமுறையில் வேறுபட்டதாகும்.  இந்த வழக்கு உண்மையில் மாலி மற்றும் பாகீரதி மாலி ஆகிய இரு சாதிகளிலிருந்தும் வேறுபட்டதல்ல.

## இதையும் காண்க
* சாக்கியர்கள்

## மேற்கோள்கள்

பகுப்பு:சாதிகள்
இந்தியா-லாத்வியா உறவுகள்

**இந்தியா - லாத்வியா உறவுகள்** (*India–Latvia relations*)  இந்தியாவிற்கும்]] லாத்வியாவிற்கும் இடையிலான இருதரப்பு உறவுகளைக் குறிக்கிறது. லாத்வியா நாட்டின் சுதந்திரத்தைத் தொடர்ந்து 1991 ஆம் ஆண்டில்  இரு நாடுகளும் அரசியல் உறவுகளை ஏற்படுத்திக் கொண்டன.  லாத்வியாவுக்கான இந்தியாவின் பணி சுவீடனில் உள்ள இசுடாக்கோம்ம் ந்கரிலுள்ள இந்திய தூதரகத்தால் அங்கீகரிக்கப்பட்டது; லாத்வியா புது தில்லியில் ஒரு தூதரகத்தையும் ஓர் அலுவலகத்தையும் பராமரிக்கிறது.

## பொருளாதார உறவுகள்
2013 ஆம் ஆண்டில், லாத்வியாவும் இந்தியாவும் இரட்டை வரி விதிப்பைத் தவிர்ப்பதற்கான ஒப்பந்தத்தில் கையெழுத்திட்டன. இரு நாடுகளுக்கு இடையிலான பொருளாதார நன்மைகளின் அடிப்படையில் லாத்வியாவிற்கு இந்திய ஏற்றுமதியை அதிகரித்தது.  தற்போது இரு நாடுகளும் போக்குவரத்து மற்றும் தளவாடங்களில் நெருக்கமான மற்றும் ஆழமான ஒத்துழைப்பை உருவாக்குவது குறித்து விவாதித்து வருகின்றன. 

லாத்வியாவையும், எசுதோனியா மற்றும் லிதுவேனியாவையும் பால்டிக் நாடுகளில் இந்திய நலன்களின் மூலோபாய உறவுகளாக இந்தியா பார்க்கிறது. 

## பயணங்கள்
2017 ஆம் ஆண்டில், லாத்விய பிரதமர் மாரிசு குசின்சுகிசு  நாடுகளுக்கு இடையேயான பொருளாதார உறவுகளை மேம்படுத்துவதற்காக இந்தியாவிற்கு வருகை தந்தார்.  2019  ஆம் ஆண்டில்  இந்திய துணை குடியரசுத் தலைவர் வெங்கையா நாயுடுவும் லாத்வியா நாட்டிற்குச் சென்று லாத்வியன் தலைவர்களுடன் பேச்சுவார்த்தை நடத்தினார். 

## மேற்கோள்கள்

## புற இணைப்புகள்

* சுவீடன் மற்றும் லாத்வியாவிற்கான இந்திய தூதரகம்
* இந்திய குடியரசில் உள்ள லாத்வியா குடியரசின் தூதரகம்
பகுப்பு:இந்தியாவின் இருதரப்பு உறவுகள்
2023 ஐரோப்பிய வெப்ப அலைகள்

**2023 ஐரோப்பிய வெப்ப அலைகள்**  (*2023 European heat waves*)  2023 ஆம் ஆண்டில் ஐரோப்பாவை வெகுவாகப் பாதித்தது. 2023  ஆம் ஆண்டு சனவரி மாதம் முதல் தேதியன்று குறைந்தது எட்டு ஐரோப்பிய நாடுகள் தங்கள் வெப்பமான சனவரி நாளை பதிவு செய்தன: நடு ஐரோப்பாவில் உள்ள லீக்கின்ஸ்டைன், செக் குடியரசு, போலந்து, நெதர்லாந்து, பெலாரசு, லிதுவேனியா, டென்மார்க் மற்றும் லாத்வியா என்பவை பாதிப்புக்கு உள்ளான நாடுகளாகும். இதற்கு காலநிலை மாற்றம் காரணமாக கூறப்பட்டது.

பிரித்தானிய வானிலை அலுவலகத்தின் கூற்றுப்படி, 2022 ஆம் ஆண்டில் அனுபவித்ததை விட 2023 ஆம் ஆண்டில் அதிக தீவிர வெப்ப அலைகள் இருக்கும் என்று எதிர்பார்க்கப்படுகிறது. சூன் மாதம் ஐரோப்பிய சுற்றுச்சூழல் நிறுவனம் வெப்பப் பள்ளிகள் மற்றும் மருத்துவமனைகளை எச்சரித்தது.

## நாடு வாரியாக

### பெல்சியம்
12 சூன் 2023 அன்று பெல்சிய நாட்டு, அதிகாரிகள் வெப்ப அலை சுகாதார எச்சரிக்கையை வெளியிட்டனர்.

### பிரான்சு
2023 ஆம் ஆண்டு சூன் மாதம் முதல் தேதி வரை, பிரான்சின் 26 துறைகள் சிவப்பு எச்சரிக்கையின் கீழ் இருந்தன, 50 துறைகள் ஆரஞ்சு விழிப்பூட்டலின் கீழ் இருந்தன, 24 துறைகள் மஞ்சள் விழிப்புணர்வின் கீழ் இருந்தன.

### செருமனி
செருமனியில் வழக்கத்தை விட வெப்பம் அதிகமாக காணப்பட்டது.  செருமன் அரசாங்கம் வெப்ப அலை இறப்புகளைத் தடுக்க ஒரு திட்டத்தை உறுதியளித்துள்ளது.

### அயர்லாந்து
2023  ஆம் ஆண்டு சூலை மாதத்தில்   அயர்லாந்தில் " சிறிய வெப்ப அலை"  காணப்பட்டது.

### எசுப்பானியா
எசுப்பானிய  வரலாற்றில் அதிக வெப்பம் ஏப்ரல் மாதத்தில் நிலவியது. இதனால் அங்கு விவசாயம் பெருமளவில் பாதிக்கப்பட்டது.

### ஐக்கிய இராச்சியம்
2023 ஆம் ஆண்டு சூன் மாதம் 7 அன்று, ஐக்கிய இராச்சியத்தின் சுகாதார பாதுகாப்பு முகமை  மற்றும் வானிலை அலுவலகம்  ஆகியன இந்த ஆண்டின் முதல் வெப்ப-உடல்நல எச்சரிக்கையை வெளியிட்டன. புதிய உயர் வெப்பநிலை எச்சரிக்கை அமைப்பு அறிமுகப்படுத்தப்பட்டதைத் தொடர்ந்து இந்த அறிவிப்பு விடப்பட்டது. இலண்டன், கிழக்கு மற்றும் மேற்கு மிட்லாண்ட்சு மற்றும் கிழக்கு, தென்கிழக்கு மற்றும் தென்மேற்கு பகுதிகளுக்கு மஞ்சள் வெப்ப எச்சரிக்கை விடுக்கப்பட்டது. சூன் மாதம் 10 ஆம் தேதியன்று இலண்டனில் வெப்பநிலை 30 பாகை செல்சியசை எட்டியது. இதனால் இந்த ஆண்டு வெப்பமான ஆண்டு என்ற பெயரைப் பெற்றது. வடக்கு அயர்லாந்தும் மஞ்சள் எச்சரிக்கையில் இருந்தது.

வரவிருக்கும் வெப்ப அலைகளின் அபாயங்கள் மதுபானத் தொழிலை அச்சுறுத்தியுள்ளன.

## மேற்கோள்கள்

பகுப்பு:2023 இயற்கை அழிவுகள்
பகுப்பு:காலநிலை மாற்றம்
பகுப்பு:ஐரோப்பாவில் இயற்கை அழிவுகள்
சக்ரி பூங்கா

**சக்ரி பூங்கா** (*Sakhrie Park*) என்பது வடகிழக்கு இந்தியாவின்  நாகாலாந்து மாநிலத்தின் கோகிமா மாவட்டத்தில் உள்ள மத்திய சிப்புவகை வார்டில் அமைந்துள்ள ஒரு நகர்ப்புற பூங்கா ஆகும். இப்பூங்கா 2016 ஏப்ரல் 7 அன்று பொதுமக்களுக்காகத் திறக்கப்பட்டது.

இப்பகுதி முன்பு குப்பை கிடங்காகவும், மூழ்கும் பகுதியாகவும் இருந்ததால் நிலச்சரிவு ஏற்படும் அபாயம் இருந்தது. பரந்த குழு என்ற தனியார் நிறுவனத்தால் இந்த திட்டம் மேற்கொள்ளப்பட்டது. இது தரிசு நிலத்தை நகர்ப்புற பூங்காவாக மாற்றியது. இந்த பூங்காவில் ஒரு சிற்றுண்டிச் சாலை, ஒரு மிட்டாய் கடை, குழந்தைகள் பூங்கா, ஒரு மாநாட்டு அறை, ஒரு பல்நோக்கு மண்டபம் மற்றும் வாகன நிறுத்துமிடம் போன்ற பல வசதிகள் உள்ளன. 

## மேற்கோள்கள்

பகுப்பு:பூங்காக்கள்
பகுப்பு:நாகாலாந்து
பகுப்பு:கோகிமா மாவட்டம்
அறிவியலின் அழகியல்

**அறிவியலின் அழகியல்** (*Aesthetics of science*) என்பது அறிவியல் முயற்சியில் அழகு மற்றும் சுவை செய்திகளைப் பற்றிய ஓர் ஆய்வாகும்.  எளிமை, நேர்த்தியான தன்மை மற்றும் சமச்சீர் போன்ற அழகியல் அம்சங்கள் பல அறிவியலாளர்களுக்கு  ஆச்சரியம் மற்றும் பிரமிப்பை ஏற்படுத்துகின்றன, இதனால் அறிவியல் நோக்கமும் ஊக்குவிக்கப்படுகிறது. மாறாக, அனுபவரீதியாக வெற்றியடைந்த கோட்பாடுகள் அழகியல் தகுதி இல்லாதவை என மதிப்பிடப்படலாம். இம்மதிப்பீடு பழையதை உள்ளடக்கிய ஒரு புதிய கோட்பாட்டைக் கண்டறியும் விருப்பத்திற்கு பங்களிக்கிறது.

அறிவியல் சோதனைகள் மற்றும் கோட்பாடுகளுடன் அழகியல் மதிப்புகள் எவ்வாறு தொடர்புடையவை என்பதை விவாதிக்கும் பல வெளியீடுகளால் இத்தலைப்பு உரையாற்றப்பட்டது.

## இதையும் காண்க
* அழகியல்

## மேற்கோள்கள்

பகுப்பு:அறிவியல்
பகுப்பு:அழகியல்
பரவலாகப் பொருந்தும் கண்காணிப்புக் கருவி

**பரவலாகப் பொருந்தும் கண்காணிப்புக் கருவி**  (*Broadly Applicable Tracking System*)  என்பது விலங்குகளின் அசைவுகளைக் கண்காணிக்க அறிவியலாளர்கள் பயன்படுத்தும் ஒரு சிறிய, இலகுரக கருவியாகும். ஒரு முதுகுப்பை போன்ற வடிவத்தில்  இது உள்ளது. ஒரு வௌவால் அல்லது பிற சிறிய விலங்குகளின் பின்புறத்தில் இவ்வமைப்பு ஒட்டப்படுகிறது. இதில் புவியிடங்காட்டி  மற்றும் கம்பியில்லா இணையதளக் கருவிகள் உள்ளன. இவை விலங்குகளின் அசைவுகளை அறிவியலாளர்கள் கண்காணிக்க அனுமதிக்கின்றன. 

பரவலாகப் பொருந்தும் கண்காணிப்புக் கருவியைக் கண்டுபிடித்த விஞ்ஞானிகள் அதை மற்ற அமைப்புகளிலிருந்து வேறுபடுத்துகிறார்கள். ஏனெனில் இது இலகுவானது, குறைந்த சக்தியே தேவைப்படுகிறது, மேலும் இதன் மூலம் குகைகள் அல்லது வெற்று மரங்களுக்குள் கூட விலங்குகளைக் கண்காணிக்க முடியும்.  இக்கருவி ஒரு முப்பரிமான அச்சுப்பொறியில் உருவாக்கப்படலாம். மேலும் இது மிகவும் இலேசானது.  சிறிய வௌவால்கள் பறக்கும்போது கூட  அவற்றின் வேகத்தை இது குறைக்காது.

சுமார் பதினான்கு நாட்களுக்குப் பிறகு விலங்குகளின் முதுகில் இருந்து  பரவலாகப் பொருந்தும் கண்காணிப்புக் கருவி விழுகிறது. விஞ்ஞானிகள் பின்னர் உதிரிபாகங்களை மீண்டும் பயன்படுத்த விழுந்த பரவலாகப் பொருந்தும் கண்காணிப்புக் கருவியை  சேகரிக்கின்றனர்.

காட்டேரி வெளவால்கள் மனிதர்களால் வைக்கப்படும் போது அவை சமூக பிணைப்புகளை உருவாக்குகின்றன என்பதைக் காட்ட விஞ்ஞானிகள் பரவலாகப் பொருந்தும் கண்காணிப்புக் கருவியைப் பயன்படுத்தினர், அவை கருவி விடுவிக்கப்பட்ட பிறகும் நினைவில் கொள்கின்றன. 

## பெயர்
அறிவியலாளர்கள் இந்த கருவிக்கு "பரவலாக பொருந்தக்கூடிய கண்காணிப்புக் கருவி  என்று பெயரிட்டனர், ஏனெனில் பரந்த அளவிலான விலங்குகளிலும்  இதை பயன்படுத்த முடியும்.  வெளவால்கள், கொறித்துண்ணிகள், நிலநீர் வாழ்விகள் மற்றும் ஊர்வன. என்பன சில உதாரணங்களாகும்.  ஏப்ரல் 2020 நிலவரப்படி, இக்கருவி வௌவால்களில் மட்டுமே பயன்படுத்தப்பட்டது.

## கண்டுபிடிப்பு
பரவலாகப் பொருந்தும் கண்காணிப்புக் கருவியைக் கண்டுபிடித்த குழுவில் பெர்லினில் உள்ள இயற்கை வரலாற்று அருங்காட்சியகம் மற்றும் செருமனியில் உள்ள பல்கலைக்கழகங்கள் மற்றும் ஓகையோ மாநில பல்கலைக்கழக விஞ்ஞானிகள்  இடம்பெற்றுள்ளனர். 

## மேற்கோள்கள்

பகுப்பு:தொழினுட்பம்
ஆளுநர் மாளிகை, அய்சால்

**ஆளுநர் மாளிகை, அய்சால்** (*Raj Bhavan, Aizawl*) மிசோரம் ஆளுநரின் அதிகாரப்பூர்வ இல்லமாகும். இந்த இல்லம் மிசோரமின் தலைநகரான அய்சால் நகரில் அமைந்துள்ளது.

## யார் யார்
### செயலகம்

## மேற்கோள்கள்

## புற இணைப்புகள்
Website

பகுப்பு:மிசோரத்தில் உள்ள கட்டிடங்கள்
பகுப்பு:அய்சால் மாவட்டம்
பகுப்பு:இந்தியாவிலுள்ள ஆளுநர்களின் இல்லங்கள்
மொலகால்மூரு சட்டமன்றத் தொகுதி

**மொலகால்மூரு சட்டமன்றத் தொகுதி** (*Molakalmuru Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது சித்ரதுர்கா மாவட்டத்தில் உள்ளது. இத்தொகுதியானது, பழங்குடியினருக்காக ஒதுக்கப்பட்ட ஒரு தனித்தொகுதி ஆகும். சித்ரதுர்கா மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 97 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:சித்ரதுர்கா மாவட்டம்
ஆளுநர் மாளிகை, புவனேசுவர்

**ஆளுநர் மாளிகை, புவனேசுவரம்** (*Raj Bhavan, Bhubaneswar*) ஒடிசா மாநில ஆளுநரின் அதிகாரப்பூர்வ இல்லமாகும். இம்மாளிகை ஒடிசா மாநிலத்தின் புவனேசுவரம் நகரில் அமைந்துள்ளது.

## வரலாறு
சூலியசு வாசு என்ற கட்டிடக் கலைஞரின் கீழ் 1958ஆம் ஆண்டு சனவரி 1ஆம் தேதி ஆளுநர் மாளிகை கட்டப்பட்டது. இம்மாளிகை சுமார் 88 ஏக்கர் நிலப்பரப்பில் அமைந்துள்ளது.

ஒடிசாவின் 11வது ஆளுநர்  ஒய்.என். சுக்தாங்கர் இம்மாளிகையில் தங்கிய முதல் ஆளுநர் ஆவார். அதிலிருந்து இம்மாளிகை ஆளுநரின் அதிகாரப்பூர்வ இல்லமாக இருந்து வருகிறது. 

## மேற்கோள்கள்

## புற இணைப்புகள்

* ஒடிசா ஆளுநரின் அதிகாரப்பூர்வ இணையதளம்

பகுப்பு:ஒடிசா
பகுப்பு:புவனேஸ்வர்
பகுப்பு:ஒடிசா வார்ப்புருக்கள்
பகுப்பு:ஒடிசா ஆளுநர்கள்
பகுப்பு:இந்தியாவிலுள்ள ஆளுநர்களின் இல்லங்கள்
ஆளுநர் மாளிகை, அரியானா

**ஆளுநர் மாளிகை, அரியானா** (*Raj Bhavan, Haryana*) என்பது இந்தியா நாட்டின் அரியானா மாநில ஆளுநரின் அதிகாரப்பூர்வ இல்லமாகும். இந்த மாளிகை அரியானாவின் தலைநகரான சண்டிகரில் சுக்னா ஏரியை எதிர்கொள்ளும் இடத்தில் அமைந்துள்ளது.

## மேற்கோள்கள்

பகுப்பு:அரியானா அரசு
பகுப்பு:சண்டிகரில் உள்ள கட்டிடங்கள்
பகுப்பு:இந்தியாவிலுள்ள ஆளுநர்களின் இல்லங்கள்
நிக்கல்(II) லாரேட்டு

**நிக்கல்(II) லாரேட்டு** (*Nickel(II) laurate*) C24H46NiO4 என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என நிக்கல்(II) லாரேட்டு வகைப்படுத்தப்படுகிறது.
## தயாரிப்பு
நிக்கல் மற்றும் சோடியம் லாரேட்டு சேர்மங்களின் நீர்த்த கரைசல்களை வினைபுரியச் செய்தால் நிக்கல்(II) லாரேட்டு வீழ்படிவாகக் கிடைக்கிறது.
## மேற்கோள்கள்

பகுப்பு:நிக்கல் சேர்மங்கள்
பகுப்பு:லாரேட்டுகள்
கிரியான் ஆறு

**கிரியான் ஆறு** (மலாய்: *Sungai Kerian*; ஆங்கிலம்: *Kerian River*) என்பது மலேசியாவின் பேராக் மாநிலத்தில் உள்ள ஆறு. ஏறக்குறைய 90 கி.மீ. நீளம் கொண்ட இந்த ஆறு, மலாக்கா நீரிணையை அடைவதற்கு முன், பாரிட் புந்தார் (*Parit Buntar*); நிபோங் திபால் (*Nibong Tebal*), பண்டார் பாரு ஆகிய நகரங்களைக் கடந்து செல்கிறது.  

பிந்தாங் மலைத்தொடரில் (*Bintang Range*) தோன்றும் இந்த ஆறு மலேசியாவின் கெடா, பேராக், பினாங்கு மாநிலங்களைக் கடந்து செல்கிறது. அத்துடன் இந்த ஆறு கெடா, பேராக் மாநிலங்களுக்கு எல்லையாகவும் அமைந்து இருக்கிறது. 

## பொது

சுங்கை ஊடாங் (*Sungai Udang*) என்ற மீன்பிடி கிராமம், கிரியான் ஆற்றின் கழிமுகத்திற்கு அருகில் அமைந்துள்ளது. கிரியான் ஆற்றின் முக்கிய துணை ஆறுகள்:

* சமகாகா ஆறு (*Samagagah River*)
* உலு மெங்குவாங் ஆறு (*Ulu Mengkuang River*)
* செலாமா ஆறு (*Selama River*)
* ஈஜோக் ஆறு (*Ijok River*)

### தாமான் விக்டோரியா பாலம்

கிரியான் ஆற்றுப் படுகையில் (*Kerian River Basin*) வனப்பகுதிகள், நெல் வயல்கள், செம்பனைத் தோட்டங்கள், பழத்தோட்டங்கள் மற்றும் குடியேற்றப் பகுதிகள் நிறையவே உள்ளன.

2017-ஆம் ஆண்டில், பினாங்கு மாநிலத்தின் நிபோங் திபால் பகுதியில் உள்ள தாமான் விக்டோரியா - தஞ்சோங் பெரெம்பாங் கிராமங்களை இணைக்க கிரியான் ஆற்றின் குறுக்கே ஒரு பாலம் கட்டப்பட்டது. 360 மீட்டர் நீளம் கொண்ட அந்தப் பாலத்தைக் கட்டி முடிக்க மலேசிய ரிங்கிட் '''RM''' 25.8 மில்லியன் செலவானது; மற்றும் 2019 சனவரி 17-ஆம் தேதி கட்டி முடிக்கப் பட்டது.

## மேற்கோள்கள்

## மேலும் காண்க
* மலேசிய ஆறுகளின் பட்டியல்

பகுப்பு:மலேசிய ஆறுகள்
நிபோங் திபால் மக்களவைத் தொகுதி

**நிபோங் திபால் மக்களவைத் தொகுதி** (மலாய்: *Kawasan Persekutuan Nibong Tebal*; ஆங்கிலம்: *Nibong Tebal Federal Constituency*; சீனம்: 高渊国会议席) என்பது மலேசியா, பினாங்கு மாநிலத்தில், தென் செபராங் பிறை மாவட்டத்தில் (*Central Seberang Perai District*); அமைந்துள்ள ஒரு மக்களவைத் தொகுதி (**P047**) ஆகும்.

நிபோங் திபால் மக்களவைத் தொகுதி 1974-ஆம் ஆண்டில் உருவாக்கப்பட்டது. முதல் தேர்தல் 1974-ஆம் ஆண்டில் நடைபெற்றது. அத்துடன் அதே 1974-ஆம் ஆண்டில் இருந்து நிபோங் திபால் மக்களவைத் தொகுதி, மலேசிய நாடாளுமன்றத்தில் பிரதிநிதிக்கப் படுகிறது. 

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (*Federal Gazette issued on 31 October 2022*), நிபோங் திபால் மக்களவைத் தொகுதி 25 தேர்தல் வட்டாரங்களாக (*Polling Districts*) பிரிக்கப்பட்டது.

## பொது
### நிபோங் திபால் நகரம்

நிபோங் திபால் (*Nibong Tebal*) நகரம், பினாங்கு மாநிலத்தில் மிகத் துரிதமாக வளர்ச்சி பெற்றுவரும் ஒரு நகரமாக அறியப்படுகிறது. இந்த நகரத்திற்கு அருகாமையில் பத்து காவான் நகரம்; பேராக் மாநிலத்தின் பாரிட் புந்தார் நகரம்; கெடா மாநிலத்தின் செர்டாங் நகரம் ஆகிய நகரங்கள் உள்ளன. 

இந்த நகரம் ஓர் அமைதியான நகரம். இந்த நகரத்தைச் சுற்றிலும் செம்பனைத் தோட்டங்கள் உள்ளன. முன்பு இந்தத் தோட்டங்கள் ரப்பர் தோட்டங்களாக இருந்தன. ஆயிரக்கணக்கான தமிழர்கள் அந்தத் தோட்டங்களில் வேலை செய்தனர். 

### நிபோங் திபால் தமிழர்கள்

நில மேம்பாட்டுத் திட்டங்களின் காரணமாக, அங்கு வேலை செய்த தமிழர்கள், வேறு இடங்களுக்கு மாறிச் சென்று விட்டனர். தோட்டப்புறங்களில் பிறந்து வளர்ந்த இளைய தலைமுறையினர், உயர்க்கல்வி பெற்றதும் நகர்ப் புறங்களுக்கு மாறிச் சென்றனர். சிலர் நிபோங் திபால் நகருக்கு அருகாமையில் உள்ள தொழில்பேட்டைகளில் வேலை செய்கின்றனர். இங்கு அதிகமாகச் சீனர்கள் வாழ்கின்றனர்.

நிபோங் திபால் நகரின் அருகில் கிரியான் ஆறு செல்கிறது. இந்த ஆறு மலாக்கா நீரிணையில் கலக்கிறது. ஆற்றின் முகத்துவாரத்தில் பல மீன்பிடி கிராமங்கள் உள்ளன. அங்கு பெரும்பாலும் மலாய்க்காரர்களும் சீனர்களும் வாழ்கின்றனர்.

## நிபோங் திபால் வாக்குச் சாவடிகள்

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (*Federal Gazette issued on 31 October 2022*), நிபோங் திபால் மக்களவைத் தொகுதி 25 தேர்தல் வட்டாரங்களாக (*Polling Districts*) பிரிக்கப்பட்டு உள்ளது. கீழ்க்காணும் வாக்குச் சாவடிகளில், வாக்காளர்களின் இருப்பிடத்திற்கு அருகில் உள்ள வாக்குச் சாவடியைத் தேர்வு செய்து வாக்குகளைச் செலுத்தலாம்.

## நிபோங் திபால் மக்களவைத் தொகுதி

## நிபோங் திபால் தேர்தல் முடிவுகள்

## நிபோங் திபால் வேட்பாளர் விவரங்கள்

## நிபோங் திபால் சட்டமன்ற தொகுதிகள்

## நிபோங் திபால் சட்டமன்ற உறுப்பினர்கள் (2022)

## மேற்கோள்கள்

## மேலும் காண்க
* நிபோங் திபால்
* தென் செபராங் பிறை மாவட்டம் 
* மலேசிய தேர்தல் தொகுதிகள்
* மலேசியப் பொதுத் தேர்தல், 2022

பகுப்பு:மலேசியாவில் தேர்தல்கள்
பகுப்பு:பினாங்கு நாடாளுமன்றத் தொகுதிகள்
ஆளுநர் மாளிகை, தில்லி

**ஆளுநர் மாளிகை, தில்லி** (*Raj Niwas, Delhi*) என்பது தில்லியின் துணைநிலை ஆளுநர், தில்லியின் மாநிலத் தலைவர் மற்றும் தில்லியின் தேசிய தலைநகர பிரதேசஅரசாங்கத்தின் அதிகாரப்பூர்வ இல்லமாகும். 

இந்த  ஆளுநர் மாளிகை மார்க் சிவில் லைன்சு என்ற பகுதியில் அமைந்துள்ளது. 2022 ஆம் ஆண்டு மே மாதம் 23 ஆம் தேதி முதல் தில்லியின் தற்போதைய துணை நிலை ஆளுநர் வினை குமார் சக்சேனா ஆவார்.

1911 ஆம் ஆண்டில், தில்லி தேசிய தலைநகர பிரதேசமாக மாறியபோது, இம்மாளிகை டெல்லியின் தலைமை ஆணையரின் இல்லமாக இருந்தது.

## வரலாறு
ஆளுநர் மாளிகை அமைந்துள்ள பகுதி தில்லியின் நிர்வாக வரலாற்றில் 175 ஆண்டுகளுக்கும் மேலாக முக்கியப் பங்காற்றி வருகிறது. 17 ஆம் நூற்றாண்டின் பழைய தில்லி நகரின் வடக்கே, குத்சியா பாக் என்று அழைக்கப்படும் முகலாய தோட்டத்தை ஒட்டி அமைந்துள்ளது. 1803 ஆம் ஆண்டில் பிரித்தானிய கிழக்கிந்திய நிறுவனம் தில்லியில் தங்கள் நிர்வாகக் கட்டுப்பாட்டை நிறுவிய பிறகு, மெதுவாக சில பெரிய பிரிட்டிசு வீடுகள் இங்கு வந்தன.

1844 ஆம் ஆண்டு லுட்லோ கோட்டை தில்லியின் அப்போதைய மிக உயர்ந்த அதிகாரியான இந்தியத் தலைமை ஆளுநரின் ஆணையர் மற்றும் முகவர் இல்லமாக மாறியது.

1857 ஆம் ஆண்டு கிளர்ச்சிக்குப் பிறகு பல தசாப்தங்களில், இந்த பகுதியில் அதிகமான பங்களாக்கள் கட்டப்பட்டன. இது சிவில் லைன்களை உருவாக்க வழிவகுத்தது. இந்த சாலை லுட்லோ கோட்டை சாலை என்று அழைக்கப்பட்டது. லுட்லோ கோட்டை 19 ஆம் நூற்றாண்டின் பிற்பகுதியில் தில்லி கிளப்பால் ஆக்கிரமிக்கப்பட்டது. பின்னர் ஒரு பள்ளியால் ஆக்கிரமிக்கப்பட்டது. தில்லியின் தலைமை ஆணையர் ஒரு சிறிய பங்களாவுக்கு சென்றார்.

## மேற்கோள்கள்

## புற இணைப்புகள்
* டெல்லியின் லெப்டினன்ட் கவர்னர், அதிகாரப்பூர்வ இணையதளம்

பகுப்பு:தில்லி அரசு
பகுப்பு:தில்லியில் உள்ள அரசு கட்டடங்கள்
பகுப்பு:இந்தியாவிலுள்ள ஆளுநர்களின் இல்லங்கள்
ஜாக் நாரிஸ்

**ஜாக் நாரிஸ்** () (பிறப்பு 1967) ஒரு அமெரிக்க உணவியல் நிபுணரும் விலங்குரிமை ஆர்வலரும் ஆவார். தாவர உணவியல் நிபுணரான இவர், தான் 1993-இல் இணைந்து நிறுவிய வீகன் அவுட்ரீச் நிறுவனத்தின் நிர்வாக இயக்குநராக உள்ளார். அந்நிறுவனத்தின் 2003 முதல் 2020 மார்ச் வரை இயங்கிய "அடாப்ட் எ காலேஜ்" திட்டத்தை வடிவமைத்தவரும் ஆவார். இவர் தற்போது வீகன் அவுட்ரீச்சின் "10 வாரங்களின் நனிசைவம்," "நனிசைவ சமையற்கலை நிபுணர் சவால்" ஆகிய திட்டங்களை மேற்பார்வையிட்டு வருகிறார்.

## வாழ்க்கைக் குறிப்பு
நாரிஸ் 1985-ல் ஓகையோ மாகாணம் சின்சினாட்டி நகரில் உள்ள ஆர்ச்பிஷப் மோல்லர் உயர்நிலைப் பள்ளியில் பட்டம் பெற்றார். அவர் அயோவாவின் மவுண்ட் வெர்னானில் உள்ள கார்னெல் கல்லூரியில் பயின்று 1989-ல் மெய்யியல் மற்றும் சமூகவியலில் பி.ஏ. பட்டம் பெற்றார்.

அவர் 2000-ம் ஆண்டில் ஜார்ஜியா மாகாணத்தின் மரீட்டாவிலுள்ள லைஃப் பல்கலைக்கழகத்தில் ஊட்டச்சத்து மற்றும் உணவுமுறைகளில் இளங்கலை அறிவியல் பட்டம் பெற்றார். 2000–2001 கல்வியாண்டின் காலகட்டத்தில் ஜார்ஜியா மாநில பல்கலைக்கழகத்தில் தனது உணவியல் பயிற்சியை மேற்கொண்டார்.

## செயற்பாடுகள்
நனிசைவ வாழ்வுமுறையைக் கடைபிடிப்பவரான நாரிஸ் ஒரு பதிவுபெற்ற உணவியல் நிபுணர் ஆவார். அவர் 1994 முதல் 1996 வரை அமெரிக்க உடற்பயிற்சி சபையின் சான்று பெற்ற தனிப்பட்ட பயிற்சியாளராக இருந்துள்ளார்.

நாரிஸ் *வைட்டமின் பி12: ஆர் யூ கெட்டிங் இட்?*, *டிப்ஸ் ஃபார் நியூ வீகன்ஸ்*, மற்றும் *டெய்லி நீட்ஸ்* [நனிசைவ வாழ்வுமுறைக்காக] ஆகிய நூல்களை இயற்றியவர் ஆவார்.

2003 முதல் 2020 வரை வீகன் அவுட்ரீச் அமைப்பின் "அடாப்ட் எ காலேஜ்" திட்டத்தை நாரிஸ் முன்னோடியாக இருந்து எடுத்து நடத்தினார். இத்திட்டத்தின் வாயிலாக நனிசைவ ஆர்வலர்கள் சைவ மற்றும் நனிசைவ வாழ்க்கை முறையைக் கடைபிடிப்பதற்கான காரணத்தை இதுவரை 4,677 பள்ளிகளில் 21 மில்லியனுக்கும் அதிகமான மாணவர்களுக்கு எடுத்துக்கூறி கையேடுகளை வழங்கியுள்ளனர். கோவிட்-19 பெருந்தொற்று காரணமாக 2020 மார்ச் மாதம் "அடாப்ட் எ காலேஜ்" திட்டம் முடிவடைந்தபோது, அதற்கு பதிலாக நாரிஸ் இணையம் வாயிலாக தனது அமைப்பின் "10 வாரங்களில் நனிசைவம்" என்ற திட்டத்தை விரிவுபடுத்தினார். இதில் இதுவரை 1.35 மில்லியனுக்கும் அதிகமான மக்கள் பதிவு செய்துள்ளனர். இத்திட்டம் 55 நாடுகளில் வெவ்வேறு வகையிலும் சென்றடைந்துள்ளது.

### விருதுகள்
நாரிஸ் 2003 மற்றும் 2004 ஆண்டிற்கான *வெஜ்நியூஸ்* (VegNews) இதழின் "ஆண்டின் சிறந்த கட்டுரையாளர்" என்ற விருதினைப் பெற்றார்.

2005-ல், நாரிஸ் விலங்குரிமைப் புகழரங்கத்திற்குத் (Animal Rights Hall of Fame) தேர்ந்தெடுக்கப்பட்டார்.

மார்க் ஹாதோர்ன் எழுதிய *ஸ்டிரைக்கிங் அட் தி ரூட்ஸ்: எ பிராக்டிகல் கைடு டு அனிமல் ஆக்டிவிசம்* (2008) என்ற புத்தகத்தில் பயன்படுத்தப்பட்ட தகவல்களை வழங்கிய பலரில் நாரிஸும் ஒருவர் என்பது குறிப்பிடத்தக்கது.

## தனிப்பட்ட வாழ்க்கை
நாரிஸ் செப்டம்பர் 11, 2008 அன்று கனடாவின் டொராண்டோவில் உள்ள கே.எஃப்.சி (KFC) உணவகத்தின் முன் நனிசைவ சமையல் நிபுணரான அலெக்ஸ் பரியை மணந்தார். திருமணத்திற்குப் பிறகு வந்திருந்த விருந்தினர்களுக்கு கே.எஃப்.சி. சமீபத்தில் அறிமுகப்படுத்திய நனிசைவ சாண்ட்விச்சுகள் வழங்கப்பட்டன. நாரிஸ் அமெரிக்காவின் புளோரிடா மாகாணம் செயின்ட் பீட்டர்ஸ்பர்க் நகரில் வசிக்கிறார்.

## பதிப்பித்த நூல்கள்
*
*

## இவற்றையும் பார்க்க
* நனிசைவம்

## மேற்கோள்கள்

## வெளி இணைப்புகள்
*
*VeganOutreach.org
*VeganHealth.org

பகுப்பு:1967 பிறப்புகள்
பகுப்பு:வாழும் மக்கள்
பகுப்பு:விலங்குரிமை செயற்பாட்டாளர்கள்
பகுப்பு:நனிசைவ ஆர்வலர்கள்
ஆளுநர் மாளிகை, நைனித்தால்

[thumb| ஆளுநர் மாளிகை, [நைனித்தால்|நைனிடால், உத்தரகண்ட், இந்தியா,  உத்தரகண்ட் ஆளுநரின் கோடைகால ஓய்வு இல்லமாகும். செனரல் (ஓய்வு) குர்மித் சிங், 2021 ஆம் ஆண்டு செப்டம்பர் மாதம் 15 ஆம் தேதி  முதல்  2022 ஆம் ஆண்டு சூலை மாதம்  வரை உத்தரகாண்ட் ஆளுநராக உள்ளார். 

கட்டுமானத்தின் ஆரம்பம் 1897 ஆம் ஆண்டு ஏப்ரல் மாதம் தொடங்கியது மற்றும் முடிக்க இரண்டு ஆண்டுகள் ஆனது. இது ஐரோப்பிய பாணியில் மற்றும் கோதிக் கட்டிடக்கலை அடிப்படையில் கட்டப்பட்டுள்ளது. சுதந்திரத்திற்குப் பிறகு *ஆளுநர் மாளிகை* எனப் பெயர் மாற்றம் செய்யப்பட்டது. 

ஆளுநர் மாளிகை  ஏழு நாட்களும் திறந்திருக்கும். பார்வையாளர்களுக்கான டிக்கெட் விலை ஒரு நபருக்கு 50.00 ரூபாய். அவர்கள் ஒரு வழிகாட்டியுடன் பார்வையாளர்களின் குழுவை ஒரே நேரத்தில் அனுப்புகிறார்கள் மற்றும் 

பார்வையிடுவதற்கான நேரங்கள் காலை 11 மணி, மதியம் 12 மணி, மதியம் 1 மணி முதல் 4 மணி வரை. ஆய்வுக்கு அதிகபட்ச நேரம் 35 முதல் 40 நிமிடங்கள் ஆகும். பிரதான நுழைவாயிலுக்கு முன்னால் வாகன நிறுத்துமிட வசதி இலவசம். 

ஆளுநர் மாளிகையில் கோல்ப் மைதானம் பார்வையாளர்களுக்காக திறக்கப்படவில்லை. ஆளுநர் மாளிகையின் உள்ளே புகைப்படம் எடுக்க அனுமதி இல்லை. ஆனால் வெளியில் இருந்து புகைப்படம் எடுக்கலாம். மிகவும் நன்றாக பராமரிக்கப்பட்டு உள்ளது. புல் மற்றும் தோட்டத்தில் நடக்க அனுமதி இல்லை.]]

உத்தரகண்ட் மாநிலத்தின் இரண்டாவது  ஆளுநர் மாளிகை நைனித்தால் என்னும் இடத்தில் அமைந்துள்ளது. இம்மாளிகை உத்தரகண்ட் ஆளுநரின் கோடைகால ஓய்வு விடுதியாகும். சுதந்திரத்திற்கு முந்தைய காலத்தில், நைனிடால் ஐக்கிய மாகாணங்களின் கோடைகால தலைநகராக செயல்பட்டது மற்றும் சுகாட்டிஷ் கோட்டை போல் கட்டப்பட்ட இந்த கட்டிடம் "அரசு மாளிகை" என்று பெயரிடப்பட்டது. வடமேற்கு மாகாண ஆளுநரின் இல்லமாக ஆங்கிலேயர்களால் ஆளுநர் மாளிகை கட்டப்பட்டது.  

1897 ஆம் ஆண்டு ஏப்ரல் மாதம் ஆளுநர் மாளிகை கட்டும் பணி தொடங்கப்பட்டு இரண்டு வருடங்கள் ஆனது. இது ஐரோப்பிய பாணியில் மற்றும் கோதிக் கட்டிடக்கலை அடிப்படையில் கட்டப்பட்டுள்ளது. நைனித்தாலில் உள்ள ஆளுநர் மாளிகை வடிவமைப்பாளர்கள் கட்டிடக் கலைஞர் ச்டீவன்சு மற்றும் நிர்வாகப் பொறியாளர் எப்.ஓ.டபிள்யூ. ஆர்டெல். சுதந்திரத்திற்குப் பிறகு ஆளுநர் மாளிகை  எனப் பெயர் மாற்றம் செய்யப்பட்டது. 

ஆளுநர் மாளிகை தோட்டங்கள் 220 ஏக்கர் பரப்பளவில் 45 ஏக்கர் நிலத்தில் கோல்ப் மைதானத்துடன் அமைந்துள்ளது. 1936 ஆம் ஆண்டு கட்டப்பட்ட ஆளுநர் மாளிகையின் கோல்ப் மைதானம், இந்தியாவின் பழங்கால கோல்ப் மைதானங்களில் ஒன்றாகும். மேலும் இது இந்திய கோல்ப் யூனியனுடன் இணைக்கப்பட்டுள்ளது. சுதந்திரத்திற்குப் பிந்தைய காலத்தில், உத்திரப்பிரதேசத்தின் முதல் ஆளுநரான சரோஜினி நாயுடு இந்த வரலாற்று நினைவுச்சின்னத்தின் முதல் குடியிருப்பாளராக இருந்தார். 

## மேற்கோள்கள்

## புற இணைப்புகள்
* ராஜ்பவனின் அதிகாரப்பூர்வ இணையதளம், உத்தரகாண்ட்
* ராஜ்பவன் நைனிடால்

பகுப்பு:உத்தராகண்டு அரசு
பகுப்பு:இந்தியாவிலுள்ள ஆளுநர்களின் இல்லங்கள்
ஆப்பிள் மாவு

**ஆப்பிள் மாவு** என்பது ஆப்பிள் அரைத்த மாவு ஆகும். இம்மாவு சுமார் 54% கூழ், 34% தோல்கள், 7% விதைகள், 4% விதை கருக்கள் மற்றும் 2% தண்டுகள் ஆகியவற்றின் கலவையாகும்.  இது "ஆப்பிள் போமாசு மாவு" என்றும் அழைக்கப்படுகிறது. இதில் சுத்திகரிக்கப்பட்ட வெள்ளை மாவை விட அதிக அளவு உணவு நார்ச்சத்து இருக்கலாம். 

## மேற்கோள்கள்

பகுப்பு:மாவு
5 நட்சத்திரம் (தீக்கட்டி பார்)

**5 நட்சத்திரம் (தீக்கட்டி பார்)** (*5 Star (chocolate bar)*) என்பது காட்பரி நிறுவனத்தால் தயாரிக்கப்பட்டு இந்தியா, இந்தோனேசியா, மலேசியா, பிரேசில், தென்னாப்பிரிக்கா, பிலிப்பீன்சு மற்றும் எகிப்து ஆகிய நாடுகளில் விற்கப்படும் தீக்கட்டி பார் ஆகும்.  இது "மென்மையான பால் சாக்லேட்" கொண்டு மூடப்பட்ட "உணவுக்கு வண்ணமூட்டும் சர்க்கரை மற்றும் நௌகட்" கலவையாக விவரிக்கப்படுகிறது மற்றும் நட்சத்திரங்களால் அலங்கரிக்கப்பட்ட தங்கப் போர்வையில் விற்கப்படுகிறது. 

## வரலாறு
5 நட்சத்திரம் 1969 ஆம் ஆண்டு இந்தியாவில் தொடங்கப்பட்டது. 
 2016 ஆம் ஆண்டில், மலேசியா மற்றும் பிலிப்பீன்சில் 15 கிராம் 'மினி-பார்கள்', 45 கிராம் நிலையான பார்கள் மற்றும் 150 கிராம் சேர் பேக்குகளில் (10 மினி-பார்களில்) அறிமுகப்படுத்தப்பட்டது.  அதே ஆண்டு பிரேசிலில் காட்பரியின் சகோதரி பிராண்டான லாக்டாவின் கீழ் தொடங்கப்பட்டது.

செயலிழந்த டெம்போ பார்க்கு மாற்றாக 5  நட்சத்திரம் 2017 முதல் தென்னாப்பிரிக்காவில் பரவலாக விநியோகிக்கப்படுகிறது.

2019 ஆம் ஆண்டு, 5 நட்சத்திரம் குறிப்பிட்ட காலத்திற்கு மட்டுமே ஐக்கிய இராச்சியம் கடைகள் மற்றும் பல்பொருள் அங்காடிகளில் வெளியிடப்பட்டது.

## வகைகள்
இந்தியாவில், 5 நட்சத்திரம் பழம் & கொட்டை, மொறுமொறுப்பானது மற்றும் நசுக்கப்பட்ட சுவைகளிலும் கிடைக்கிறது.  

## மேற்கோள்கள்

பகுப்பு:சாக்கலேட்
ஈயம்(II) லாரேட்டு

**ஈயம்(II) லாரேட்டு** (*Lead(II) laurate*) Pb(C11H23COO)2 என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என ஈயம்(II) லாரேட்டு வகைப்படுத்தப்படுகிறது. பெரும்பாலான சோப்புகளைப் போல இது தண்ணீரில் கரையாது.  ஈய சோப்புகள் பாலி வினைல் குளோரைடுகளில்  நிலைப்படுத்திகளாகவும் நெகிழியாக்கிகளாகவும் பயன்படுத்தப்படுகின்றன. 

## தயாரிப்பு
ஈய சோப்புகள் பொதுவாக ஈயம்(II) ஆக்சைடை உருகிய கொழுப்பு அமிலத்துடன் சேர்த்து வினைபுரியச் செய்து தயாரிக்கப்படுகின்றன. 
:PbO + RCO2H → Pb(O2CR)2 + H2O
உண்மையில், ஈய சோப்புகள் சிக்கலான மூலக்கூற்று வாய்ப்பாடுகளைக் கொண்டுள்ளன.

## மேற்கோள்கள்

பகுப்பு:லாரேட்டுகள்
பகுப்பு:ஈயம்(II) சேர்மங்கள்
பிந்தாங் மலைத்தொடர்

**பிந்தாங் மலைத்தொடர்** (மலாய்: *Banjaran Bintang*; ஆங்கிலம்: *Bintang Mountains* சீனம்: 冕登山脉) என்பது மலேசியாவின் கெடா; பேராக் மாநிலங்களில் அமைந்துள்ள ஒரு மலைத்தொடராகும். தாய்லாந்து நாட்டின் தெனாசிரிம் மலைத்தொடரின் (*Tenasserim Hills*) ஒரு பகுதியாகவும் உள்ளது.

இந்த மலைத்தொடர் வடக்கே தாய்லாந்தின் தென்பகுதியில் உள்ள யாலா மாநிலத்தில் (*Yala Province*) தொடங்கி, கெடா-பேராக் மாநிலங்களின் எல்லைகளைத் தாண்டி, பேராக் மாநிலத்தின் மேற்கு பகுதியில் உள்ள மஞ்சோங் மாவட்டத்தின் (*Manjung District*) புருவாஸ் (*Beruas*) நகரத்திற்கு தெற்கில் முடிவடைகிறது.

## பொது

பேராக் மாநிலத்தைப் பொறுத்த வரையில், கிழக்கில் கோலாகங்சார் மாவட்டம் (*Kuala Kangsar District*) மற்றும் உலு பேராக் மாவட்டம் (*Hulu Perak District*); மேற்கில் லாருட், மாத்தாங், செலாமா மாவட்டம் (*Larut, Matang and Selama District*) ஆகிய மாவட்டங்களுக்கு இடையே ஓர் இயற்கையான எல்லையாக இந்த மலைத்தொடர் அமைகிறது.

இந்த மலைத்தொடர் தீபகற்ப மலேசியாவின் முக்கிய மலைத்தொடரான தித்திவாங்சா மலைத்தொடரை (*Titiwangsa Mountains*) அதன் கிழக்கே எல்லையாகக் கொண்டுள்ளது. இதுவே கெடா மாநிலத்தில் மிக உயர்ந்த மலைத் தொடராக அறியப்படுகிறது.

### முக்கிய மலைச் சிகரங்கள்

பிந்தாங் மலைத்தொடரில் உள்ள பிந்தாங் மலை, கடல் மட்டத்தில் இருந்து 1,882 மீட்டர் (6,174 அடி) உயரத்தில் உள்ள மிக உயர்ந்த மலையாகும். இந்த மலைத்தொடரில் பல முக்கிய மலைச் சிகரங்களும் ஒரு பகுதியாக விளங்குகின்றன.

* போக்பக் மலை (1,199 மீ - 3,933 அடி) (*Mount Bokbak*)
* இனாசு மலை (1,801 மீ - 5,909 அடி) (*Mount Inas*)
* உலு ஜெர்னே மலை (1,577 மீ - 5,174 அடி) (*Mount Ulu Jernih*)

## பிந்தாங் மலைத்தொடர் காட்சியகம்


File:MaxwellSignboard.jpg|மெக்சுவல் மலைவாழ்விடம்
File:Baling River - panoramio.jpg|பாலிங் ஆறு
File:Greenery at Maxwell, Bukit Larut.jpg|மெக்சுவல் மலைவாழ்விடம்


## மேற்கோள்கள்

## வெளி இணைப்புகள்

*   Info Gunung - Gunung-gunung Malaysia 
*  Climb Malaysia Mountains. There are Hundreds To Choose From
*   Malaysian Mountains and Highlands
*   Mountains In Malaysia,  Ethan Shaw, Demand Media

## மேலும் காண்க
* மலேசிய மலைகளின் பட்டியல்

பகுப்பு:மலேசிய மலைகள்
பகுப்பு:மலேசியாவில் உள்ள மலை வாழிடங்கள்
வெள்ளீயம்(II) சிடீயரேட்டு

**வெள்ளீயம்(II) சிடீயரேட்டு** (*Tin(II) stearate*) C18H36SnO2.என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என வெள்ளீயம்(II) சிடீயரேட்டு வகைப்படுத்தப்படுகிறது.
 
## இயற்பியல் பண்புகள்
வெள்ளீயம்(II) சிடீயரேட்டு நிறமற்றது முதல் வெண்மை நிறம் வரையிலான படிகங்களாக உருவாகிறது.

தண்ணீரில் இது கரையாது.

## வேதிப் பண்புகள்
சோடியம் ஐதராக்சைடு கரைசலுடன் அல்லது ஐதரோகுளோரிக் அமிலத்துடன் வெள்ளீயம்(II) சிடீயரேட்டு வினைபுரிந்து வெள்ளீயம்(II) குளோரைடு அல்லது வெள்ளீயம்(II) குளோரைடு ஐதராக்சைடை உருவாக்குகிறது.
 
## பயன்கள்
மருந்து மற்றும் அழகுசாதனத் தொழில்களில் வெள்ளீயம்(II) சிடீயரேட்டு  தடிப்பாக்கி, திரைப்படத்தை உருவாக்கும் பலபடி மற்றும் வெளியீட்டு முகவராகப் பயன்படுத்தப்படுகிறது.

## மேற்கோள்கள்

பகுப்பு:வெள்ளீய(II) சேர்மங்கள்
பகுப்பு:சிடீயரேட்டுகள்
அனைத்திந்திய கைவினைப் பொருட்கள் வாரியம்

**அனைத்திந்திய கைவினைப் பொருட்கள் வாரியம்** (*All India Handicrafts Board*)  இந்தியாவில் 1952 ஆம் ஆண்டில் நிறுவப்பட்ட ஓர் அமைப்பாகும், இது கைவினைப்பொருட்களுக்கான மேம்பாட்டுத் திட்டங்களில் நெசவு அமைச்சகத்திற்கு ஆலோசனை வழங்குவதை நோக்கமாகக் கொண்டதாகும்.  வாரியத்தின் ஆரம்பகால முக்கிய நபர்களில் புபுல் செயகர், கமலாதேவி சட்டோபாத்யாய், லட்சுமி சந்த் செயின்  மற்றும் ஃபோரி நேரு ஆகியோர் அடங்குவர். கோவிட்-19 தொற்றுநோய் காலத்தின் போது 2020 ஆம் ஆண்டில் இந்திய அரசாங்கத்தால் ஒழிக்கப்பட்டது.

## தோற்றம்
1950 ஆம் ஆண்டில் பூபுல் செயகர் சவகர்லால் நேருவால் பொருளாதாரத்தின் கைத்தறித் துறையை ஆய்வு செய்ய அழைக்கப்பட்டார்.   இதன் விளைவாக 1952 ஆம் ஆண்டில் அனைத்திந்திய கைவினைப் பொருட்கள் வாரியம் நிறுவப்பட்டது.    இதன் முதல் தலைவர் கமலாதேவி சட்டோபாத்யாய் ஆவார்.  லட்சுமி சந்த் ஜெயின், கிட்டி சிவ ராவ் மற்றும் ஃபோரி நேரு ஆகியோர் ஆரம்பகால முக்கிய நபர்களில் அடங்குவர்.  

## நோக்கம்
அனைத்திந்திய கைவினைப் பொருட்கள் வாரியம்  கைவினைப் பொருட்களுக்கான மேம்பாட்டுத் திட்டங்களில் நெசவு அமைச்சகத்திற்கு ஆலோசனை வழங்குவதை நோக்கமாகக் கொண்டது, மேலும் இது மத்திய குடிசைத் தொழில்கள் பல்பொருள் அங்காடி உட்பட இந்தியா முழுவதும் உள்ள சந்தைப்படுத்தல் இடங்களை உள்ளடக்கிய ஒரு குடை அமைப்பாகும். 

## செயலிழக்கச் செய்தல்
கோவிட்-19 தொற்றுநோய்களின் போது 2020 ஆம் ஆண்டில் இந்திய அரசாங்கம் இவ்வாரியத்தை  மூடியது. 

## மேற்கோள்கள்

## மேலும் படிக்க
* 
*
2023 உகாண்டா பள்ளிக்கூடத் தாக்குதல்

**2023 உகாண்டா பள்ளிக்கூடத் தாக்குதல்** (*2023 Uganda school attack*) 2023  ஆம் ஆண்டு சூன் மாதம் 17 ஆம் தேதியன்று நிகழ்ந்தது. மேற்கு உகாண்டாவில் உள்ள ஒரு பள்ளியில் இசுலாமிய மாநிலக்  குழுவுடன் தொடர்புடைய கிளர்ச்சியாளர்களால் குறைந்தது 25 பேர் கொல்லப்பட்டனர்.

## பின்னணி
சமீபத்தில் பள்ளி மீது நடத்தப்பட்ட இத்தாக்குதல், பல வருடங்களுக்குப் பின்னர்  உகாண்டாவில் பள்ளியை குறிவைத்து நடத்தப்பட்ட முதல் சம்பவம் என்பது குறிப்பிடத்தக்கதாகும். 1998 ஆம் ஆண்டு சூன் மாதத்தில், காங்கோ சனநாயகக் குடியரசின் எல்லைக்கு அருகில் உள்ள கிச்வாம்பா தொழில்நுட்ப நிறுவனத்தில் நேச நாட்டு சனநாயகப் படைகள் நடத்திய தாக்குதலில் 80 மாணவர்கள் உயிரிழந்தனர். அப்போது அவர்கள் தங்கும் விடுதிகளில் உயிருடன் எரிக்கப்பட்டனர். 

## சம்பவம்
மேற்கு உகாண்டாவில் உள்ள பள்ளி ஒன்றில் இசுலாமிய மாநிலக் குழுவுடன் தொடர்புடைய கிளர்ச்சியாளர்கள் குறைந்தது 25 நபர்களின் உயிரைக் கொன்றுள்ளனர். உகாண்டாவின் மேற்கு மண்டலத்திலுள்ள முபாந்த்வே நகரத்தில்  உள்ள உலுபிரிகா மேல்நிலைப்  பள்ளி மீது நடத்தப்பட்ட தாக்குதலில் 8 பேர் படுகாயமடைந்து ஆபத்தான நிலையில் உள்ளனர். தாக்குதலின் போது ஆசாமிகள் தங்கும் விடுதிக்கு தீ வைத்ததுடன் உணவுக் கடையையும் சூறையாடினர். 

## குற்றவாளிகள்
இந்த தாக்குதலுக்கு நேச நாட்டு சனநாயகப் படைகள் காரணம் என உகாண்டா காவல்துறை அடையாளம் கண்டுள்ளது. 

## பின்விளைவு
காங்கோ மக்களாட்சிக் குடியரசில் விருங்கா தேசிய பூங்காவின் திசையில் தப்பி ஓடிய குழுவை வீரர்கள் பின்தொடர்ந்ததாக அதிகாரிகள் தெரிவித்தனர். பிரான்சு நாட்டு பன்னாட்டு செய்தி நிறுவனத்தின் அறிக்கையின்படி, இன்னும் கணிசமான எண்ணிக்கையிலான மாணவர்கள் எங்கிருக்கிறார்கள் என்று தெரியவில்லை. 

## மேற்கோள்கள்

பகுப்பு:2023 நிகழ்வுகள்
பகுப்பு:உகாண்டா
பகுப்பு:தீவிரவாத நிகழ்வுகள்
தெனாசிரிம் மலைத்தொடர்

**தெனாசிரிம் மலைத்தொடர்** அல்லது **தெனாசிரிம் மலைகள்** (மலாய்: *Banjaran Tanah Seri* / *Banjaran Tenang Sari*; ஆங்கிலம்: *Tenasserim Hills* / *Tenasserim Range* பர்மியம்: တနင်္သာရီ တောင်တန်း; தாய் மொழி: ทิวเขาตะนาวศรี  / *Thio Khao Tanao Si)*; சீனம்: 丹那沙林山脉) என்பது தென்கிழக்கு ஆசியாவில் உள்ள இந்தோ-மலாயா மலை அமைப்பின் (*Indo-Malayan Mountain System*) புவியியல் பெயராகும். இந்த மலைச் சங்கிலி சுமார் 1,700 கி.மீ. நீளம் கொண்டது.

இந்த மலைகள் தாய்லாந்து மற்றும் மியான்மர் இடையே அவற்றின் வடக்கு மற்றும் மத்திய பகுதியில் ஒரு முக்கியமான எல்லைத் தடைகளாக அமைகின்றன.

## பொது

இந்த பரந்த மலைத் தொடரின் தெற்குப் பகுதி கிரா பூசந்தி (*Kra Isthmus*) வழியாக தீபகற்ப மலேசியாவை கடந்து; சிங்கப்பூருக்கு மிக அருகில் முற்றுப் பெறுகிறது. இந்த மலைத் தொடரின் மூலமாக மலேசியா; தாய்லாந்து நாடுகளில் பல ஆறுகள் உருவாகின்றன.

### புவியியல்

நீண்ட கரும் கற்களான மலை முகடுகளைக் கொண்ட தெனாசிரிம் மலைகள் இமயமலையை விட பழமையானவை. இந்த மலைகளின் பெரும் பகுதிகளில் அடர்ந்த வெப்பமண்டல ஈரமான காடுகள் (*Tropical Moist Forests*) படர்ந்து உள்ளன.

## மேற்கோள்கள்

## மேலும் காண்க

* கிரா பூசந்தி
* டாங்கிரெக் மலைகள்
* தோய் நாங் நோன் மலைத்தொடர்
* தாம் இலுவாங் நாங் நோன்

## வெளி இணைப்புகள்

பகுப்பு:மலேசிய மலைகள்
பகுப்பு:தாய்லாந்துப் புவியியல்